

**Projektu uzraudzības komisijas sēdes protokols**

Ādažu novadā, 2024. gada 23. septembrī  Nr. ĀNP/1-7-5/24/30

**Sēdi vada:** Komisijas priekšsēdētājs G.Porietis

**Piedalās:** Komisijas locekļi: E.Kāpa, S.Mūze, I.Pērkone, V.Bulāns, G.Miglāns

**Nepiedalās:** K.Miķelsone

**Uzaicināti:** I.Plikgalve, A.Grīnvalds, I.Reķe

**Protokolē:** I.Krūzmane

**Sēde notiek:** attālināti, *MS TEAMS* vidē.

**Sēde sākās:** sākās plkst. 13.00 un tika slēgta plkst. 13.35

DARBA KĀRTĪBA

1. Par sadarbību 4.2.2.3. pasākuma "Mācību procesa kvalitātes pilnveide, īstenojot pedagogu profesionālās darbības atbalsta sistēmas attīstību, izglītojamo izcilības aktivitāšu nodrošināšanu un metodiskā atbalsta materiālu izstrādi pedagogam" īstenošanā.
2. Par sadarbību 4.2.3.1. pasākuma “Integrēta “skola-kopiena” sadarbības programma atstumtības riska mazināšanai izglītības iestādēs" īstenošanā.
3. Piedāvājums no privātpersonas par izlīgumu Kanāla taciņas projektā.
4. Par Gaujas krasta nostiprinājuma izbūves projekta gaitu.

SANĀKSMES GAITA

|  |
| --- |
| 1. **Par sadarbību 4.2.2.3. pasākuma "Mācību procesa kvalitātes pilnveide, īstenojot pedagogu profesionālās darbības atbalsta sistēmas attīstību, izglītojamo izcilības aktivitāšu nodrošināšanu un metodiskā atbalsta materiālu izstrādi pedagogam" īstenošanā** |

(L.Dene)

L.DENE informē par uzaicinājumu dalībai projektā par profesionālā atbalsta sistēmu mācību procesa kvalitātes pilnveidei. Valsts izglītības un satura centrs ir uzsācis ESF projekta īstenošanu, aicinot uz sadarbību pašvaldību, paredzot noslēgt līgumu par projekta kopīgu īstenošanu, norādot, ka plašāka informācija vēl nav saņemta, tomēr apliecinājumi projekta īstenotājiem jāiesniedz līdz 2024. gada 27. septembrim. Iepazīstina ar projekta mērķi, projekta galvenajām darbībām. Kopējais finansējums ir 57 664 877 EUR, un nav informācijas, cik lielā apmērā un ar kādiem nosacījumiem finansējums tiks sadalīts pašvaldībām. Projekta noslēgums ir 2029. gada 31. augusts. Informē par projekta īstenošanas nosacījumiem un atbilstību Ādažu novada Izglītības ekosistēmas attīstības stratēģijai 2023. -2027. gadam. Izsaka priekšlikumus:

1. domes priekšsēdētājai parakstīt apliecinājumu par gatavību dalībai projektā;
2. izglītības un jaunatnes nodaļas vadītāju noteikt par pašvaldības atbildīgo personu projekta īstenošanā.

E.KĀPA precizē, ka apliecinājumu priekšsēdētāja var parakstīt tikai tad, kad visi sadarbības punkti ir zināmi un saprotami.

KOMISIJA precizē pašvaldības iespējas, atbildību un plānotās finanses. L.DENE norāda, ka precīzākas detaļas vēl nav pieejamas. MK noteikumi sasniedzamie rādītāji nav precizēti atbilstoši konkrētai pašvaldībai.

KOMISIJA NOLEMJ: **Uzdot Izglītības un jaunatnes nodaļai uz 2024. gada 26. septembra domes sēdi gatavot lēmuma projektu par konceptuālu atbalstu dalībai projektā.**

|  |
| --- |
| 1. **Par sadarbību 4.2.3.1. pasākuma “Integrēta “skola-kopiena” sadarbības programma atstumtības riska mazināšanai izglītības iestādēs" īstenošanā** |

(L.Dene)

L.DENE informē par valsts izglītības un satura centra uzsākto ESF projekta īstenošanu un no pašvaldības iesniedzamajiem apliecinājumiem līdz 2024. gada 27. septembrim. Iepazīstina ar projekta mērķi, projekta galvenajām darbībām. Informē, ka kopējais finansējums ir 19 966 500 EUR un nav skaidri saprotams finansējuma algoritms. Projekta noslēgums ir 2027. gada 31. decembris. Informē par projekta īstenošanas nosacījumiem un atbilstību Ādažu novada Izglītības ekosistēmas attīstības stratēģijai 2023. -2027. gadam. Izsaka priekšlikumus:

1. domes priekšsēdētājai parakstīt apliecinājumu par gatavību piedalīties projektā;
2. izglītības un jaunatnes nodaļas vadītāju noteikt par pašvaldības atbildīgo personu projekta īstenošanā.

KOMISIJA NOLEMJ: **Uzdot Izglītības un jaunatnes nodaļai uz 2024. gada 26. septembra domes sēdi gatavot lēmuma projektu par konceptuālu atbalstu dalībai projektā.**

|  |
| --- |
| 1. **Piedāvājums no privātpersonas par izlīgumu Kanāla taciņas projektā** |

(I.Plikgalve)

I.PLIKGALVE informē par situāciju Dores ielā 12, Alderos, un iedzīvotāja izlīguma piedāvājumu tiesvedības izbeigšanai Kanāla taciņas projekta izveidē. Tiesas sēde plānota 30. septembrī. 2024. gada 16. septembrī īpašnieka pārstāvis piedāvāja pašvaldībai iestādīt tūjas gar viņa zemes īpašumu, tas būtu aptuveni 50 m garš apstādījumu posms, t.i., vismaz 34 tūjas.

A.GRĪNVALDS norāda, ka pēc tiesas lēmuma saņemšanas pašvaldība lūgs īpašnieku parakstīt līgumu par zemes nomu, uz kuras atrodas pirts ēka.

E.KĀPA norāda, ka pašvaldībai nav jāuzņemas saistības apstādījumu un īpašuma kopšanai.

KOMISIJA diskutē par iespējamo tiesas lēmumu, zemes un ēku īpašuma tiesībām, kā arī iespējamo papildu finanšu un administratīvo slogu izlīguma atbalstīšanas gadījumā.

KOMISIJA NOLEMJ: **Uzdot Juridiskajai un iepirkumu nodaļai sagatavot noraidošas atbildes projektu Dores iela 12 īpašnieka pārstāvim.**

|  |
| --- |
| 1. **Par Gaujas krasta nostiprinājuma izbūves projekta gaitu.** |

(I.Plikgalve)

I.PLIKGALVE informē, ka notiek aktīvi Gaujas krasta nostiprinājuma izbūves darbi plūdu projektā, ir saņemta pagarināta būvdarbu apdrošināšanas polise līdz līgumsaistību izpildes beigām, t.i., līdz oktobra beigām, tiek gatavota vienošanās par būvuzraudzības pagarinājumu.

KOMISIJA NOLEMJ: **Pieņemt informāciju zināšanai.**

Komisijas priekšsēdētājs G.Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU